**Ministru kabineta rīkojuma projekta „Par apropriācijas pārdali starp Izglītības un zinātnes ministrijas budžeta apakšprogrammām” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz valsts budžeta līdzekļu  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2019. gada 29. oktobra sēdes protokollēmuma „Informatīvais ziņojums „Par valsts pamatbudžeta pamatfunkciju izdevumu prognozēto neapguvi un iespējamo līdzekļu pārdali 2019.gadā”” (prot Nr.50, 30.§) 5. punktā dotais uzdevums, pamatojoties uz Ministru kabineta pieņemto lēmumu par informatīvā ziņojuma 1.pielikumā minētā finansējuma pārdales apmēriem un 2.pielikumā atbalstītiem pasākumiem, atbilstoši Likuma par budžetu un finanšu vadību 9. panta un Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” nosacījumiem nedēļas laikā sagatavot pieprasījumus apropriācijas pārdalei.
2. Nepieciešamība nodrošināt dalību Eiropas Kosmosa aģentūrā (turpmāk – EKA).
3. Nepieciešamība nodrošināt 2020. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanu 2019. gadā.
4. Ministru kabineta 2018. gada 17. jūlija noteikumi Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”
5. Likuma par budžetu un finanšu vadību 9. pants un likuma „Par valsts budžetu 2019.gadam” 56. pants.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2019. gada 29. oktobra sēdē tika izskatīts (prot Nr.50, 30.§) Finanšu ministrijas izstrādātais informatīvais ziņojums „Par valsts pamatbudžeta pamatfunkciju izdevumu prognozēto neapguvi un iespējamo līdzekļu pārdali 2019.gadā” (turpmāk – Ziņojums). Attiecībā uz Izglītības un zinātnes ministrijas (turpmāk – IZM) budžetu prognozētā neapguve un iespējamo līdzekļu ekonomija norādīti 1 863 500 *euro*, tai skaitā 1 532 500 *euro* apakšprogrammā 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem”, 250 000 *euro* apakšprogrammā 01.15.00 „Sociālā atbalsta programma vispārējās izglītības pedagogiem”, 69 000 *euro* apakšprogrammā 03.04.00 „Studējošo un studiju kreditēšana” un 12 000 *euro* apakšprogrammā 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai”. Ņemot vērā Ziņojumā (tā 2. pielikumā) minētos un Ministru kabineta atbalstītos IZM pārdales pieprasījumus, kā arī, ievērojot Finanšu ministrijā jau iesniegtos apropriācijas pārdales pieprasījumus Likuma par budžetu un finanšu vadību 9. panta 13. daļas 1. punktā noteiktā kārtībā, izskatīšanai Ministru kabinetā virzāms jautājums par apropriācijas pārdali no budžeta apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” 1 400 846 *euro* apmērā un no budžeta apakšprogrammā 01.15.00 „Sociālā atbalsta programma vispārējās izglītības pedagogiem” prioritārajam pasākumam „Par vispārējās izglītības pedagogu, kuri trīs gadus pirms pensionēšanās vecuma sasniegšanas pašvaldību dibināto skolu likvidācijas vai reorganizācijas gadījumā zaudē darbu, sociālā atbalsta sistēmas izveidi” piešķirtā finansējuma 250 000 *euro* apmērā, kas kopā veido pārdali  Budžeta apakšprogrammā 01.07.00 „Dotācija brīvpusdienu nodrošināšanai 1., 2., 3.un 4. klases izglītojamiem” finanšu līdzekļu ekonomija ir izveidojusies saistībā ar izglītojamo skaita samazinājumu uz 2019. gada 1. septembri (~465 000 *euro* apmērā), kā arī ņemot vērā, ka 2020. gada budžeta sagatavošanas procesā tika pieņemts lēmums no 2020. gada 1. janvāra brīvpusdienas no valsts budžeta finansēt 50% apmērā (iepriekšējo 100% vietā), kā rezultā 2019.gadā atbrīvojas vēl papildu finansējums ~1 067 500 *euro* apmērā (no plānotā maksājuma par ēdināšanu 2020. gada janvārī).‬ Savukārt finanšu līdzekļu ekonomija budžeta apakšprogrammā 01.15.00 „Sociālā atbalsta programma vispārējās izglītības pedagogiem” ir izveidojusies, jo ir saņemts būtiski mazāks skaits iesniegumu par pabalsta piešķiršanu vispārējās pamatizglītības un vispārējās vidējās izglītības pedagogiem, kuri trīs gadus pirms pensionēšanās vecuma sasniegšanas pašvaldību dibināto skolu likvidācijas vai reorganizācijas gadījumā zaudē darbu, nekā iepriekš prognozēts (t.i., atbalsta saņēmēju/pieprasītāju skaits ir būtiski mazāks par plānoto).*Par pārdali uz budžeta apakšprogrammu 05.01.00 „Zinātniskās darbības nodrošināšana”, lai nodrošinātu dalību EKA, tai skaitā sadarbībā ar EKA nodrošinātu Latvijas pētniecības organizāciju un komersantu pētniecības un inovāciju projektu īstenošanu* EKA pastāvēšanas mērķis ir apvienot cilvēkresursus, tehniskos un finanšu resursus, lai īstenotu apjomīgas kosmosa misijas un īstenot industriālo politiku, lai attīstītu konkurētspējīgu un ilgtspējīgu kosmosa industriju Eiropā. Latvijas komersantiem un pētniecības organizācijām tas sniedz iespēju piedalīties jaunāko tehnoloģiju izstrādē un stiprināt ilgtermiņa sadarbību ar EKA dalībvalstu kosmosa industriju. Starp Latvijas Republikas valdību un EKA ir noslēgts Eiropas sadarbības valsts līgums (turpmāk – ESV līgums), kas stājās spēkā 2015.gada 30.janvārī ar termiņu uz pieciem gadiem (līdz 2020. gada 29. janvārim).  Latvijas industrijas dziļāka integrācija Eiropas kosmosa industrijas vērtību ķēdēs nodrošina tautsaimniecības transformāciju uz augstāko pievienoto vērtību un inovāciju komercializāciju. Saskaņā ar Eiropas Investīciju bankas un EKA aprēķiniem katrs *euro*, kas ir ieguldīts kosmosa tehnoloģijās un to pielietojumos, dod 6 *euro* atdevi pievienotās vērtības pakalpojumu veidā. Turpmāk, izvērtējot iespējamos scenārijus Latvijas tālākai sadarbībai ar EKA atbilstoši EKA un neatkarīgo ekspertu rekomendācijām, Latvija varēs turpināt sadarbību ar EKA kā sadarbības vai asociētā dalībvalsts. Apropriācijas pārdale nodrošinās, ka 1 361 996 *euro* tiek iemaksāti EKA budžetā 2019. gada laikā spēkā esošā ESV līguma ietvaros. Tas nepieciešams, jo pēdējā ESV līguma projektu konkursā, kas noslēdzās 2019. gada 18. septembrī, Latvijas organizācijas (komersanti un pētniecības organizācijas) ir izstrādājušas 17 projektus par kopējo summu 2 300 000 *euro*, taču pieejamais ESV līguma finanšu atlikums uz pēdējo projektu konkursu bija tikai 800 000 *euro*, kas nozīmē, ka, nepārdalot līdzekļus, nebūs iespējams īstenot visus sekmīgos inovāciju projektus. Papildus inofrmāciju skatīt IZM izstrādātajā informatīvajā ziņojumā „Par Latvijas sadarbību ar Eiropas Kosmosa aģentūru no 2020.gada”.*Par pārdali uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2020. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2019. gadā* Saskaņā ar Latvijas Nacionālajā sporta padomē apstiprināto 2020.–2022.gadā Latvijā plānoto nacionālas nozīmes starptautisko sporta sacensību un valsts mēroga komplekso sporta sacensību (Latvijas Olimpiādes un Latvijas Jaunatnes olimpiādes) kalendāru (turpmāk – Kalendārs) Latvijā atzītās sporta federācijas 2020. gadā Latvijā plāno rīkot vairāk kā 20 nacionālas nozīmes starptautiskas sporta sacensības, kuru organizēšanai pieprasītais valsts budžeta līdzfinansējums (3 482 902 *euro* apmērā) vairāk kā septiņas reizes pārsniedz 2020. gada IZM valsts budžeta programmas 09.00.00 „Sports” apakšprogrammā 09.16.00 „Dotācija nacionālas nozīmes starptautisku sporta pasākumu organizēšanai Latvijā” šim mērķiem plānoto valsts budžeta līdzekļu apmēru (484 830 *euro*). Kopējais deficīts šajā apakšprogrammā (summa, par kuru finanšu pieprasījumi pārsniedz pieejamos līdzekļus) ir 2 998 072 *euro*. Apzinoties reālo budžeta situāciju (t.i., ka ierobežota budžeta finansējuma apstākļos papildus finansējuma piešķiršana šim mērķim 2020. gadā faktiski nav iespējama), viens no risinājumiem ir daļēja valsts līdzfinansējuma piešķiršana vēl 2019. gadā. Trīs no Kalendārā iekļautajām sporta sacensībām Latvijā (valsts īpašumā esošajā Bobsleja un kamaniņu trasē „Sigulda””) norisināsies jau 2020. gada sākumā – IBSF Eiropas kausa posms skeletonā un bobslejā divniekiem (organizē biedrība „Latvijas Bobsleja un skeletona federācija” (turpmāk – LBSF)), kurš norisināsies no 2020. gada 13. janvāra līdz 19. janvārim, FIL pasaules kausa posms kamaniņu sportā (organizē biedrībai „Latvijas Kamaniņu sporta federācija” (turpmāk – LKSF), kurš norisināsies no 2020. gada 20. janvāra līdz 26.janvārim un IBSF Pasaules kausa posms (kas vienlaikus būs arī Eiropas čempionāts) skeletonā un bobslejā divniekiem (organizē LBSF), kurš norisināsies no 2020. gada 10. februāra līdz 16. februārim. Visas trīs minētās sporta sacensības Latvijā ir norisinājušās arī iepriekšējos gados un to organizēšanas izdevumu segšanai arī iepriekšējos gados ir ticis piešķirts valsts budžeta līdzfinansējums no IZM budžeta apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā”. Lai gan minētās sporta sacensības norisināsies 2020. gada janvārī un februārī, lielākā daļa no izdevumiem, kas saistīti ar sacensību norisi, ir jāsedz jau 2019. gada decembrī. Turklāt, ņemot vērā kārtējā gada IZM valsts budžeta programmā „Sports” paredzēto līdzekļu (ta skaitā apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā”) sadales procedūru, līdz 2020. gada janvāra sākumam nav iespējams nodrošināt sacensību organizēšanai nepieciešamo valsts budžeta līdzfinansējuma piešķiršanu. Tādejādi IZM ieskatā viens no risinājuma variantiem ir valsts līdzfinansējuma piešķiršana minēto sporta sacensību organizēšanas izdevumu segšanai vēl 2019. gadā, turkāt tādā apmērā, kas nepārsniedz šāda līmeņa sporta sacensību organizēšanai iepriekšējos gados piešķirto līdzfinansējumu, kā arī apmērā, kādu ir iespējams apgūt līdz 2019. gada 31. decembrim. Tādejādi nepieciešamais valsts līdzfinansējuma apmērs būtu  Savukārt, izvērtējot pārējās no Kalendārā iekļautajām sporta sacensībām, IZM ieskatā būtu atbalstāma arī tādu 2020. gadā paredzēto sporta pasākumu finansēšana, kur pasākuma rīkošanas iespējamība Latvijā ir saistīta ar sacensību licences iegādi (t.i., sacensību rīkošanas maksu, kas jāveic attiecīgo sacensību starptautiskajiem organizatoriem (organizēšanas tiesību turētājiem) vai citu licencei pielīdzināmu fiksētu maksājumu), turklāt licences maksas samaksa ir priekšnosacījums, lai garantētu sacensību iekļaušanu attiecīgā sporta veida starptautiskā pasākumu kalendārā 2020. gadam un attiecīgi šīs sacensības Latvijā varētu notikt. Lai gan šim nosacījumam atbilst vairākas sporta sacensības, izvērtējot attiecīgos finanšu pieprasījumus un ņemot vērā pieejamo ierobežoto pārdalāmo budžeta līdzekļu apmēru, kā arī, ņemot vērā ar šo Ministru kabineta rīkojuma projektu vienlaikus virzāmajā Ministru kabineta rīkojuma projektā „Par apropriācijas pārdali no Ekonomikas ministrijas, Tieslietu ministrijas un Vides aizsardzības un reģionālās attīstības ministrijas budžeta apakšprogrammām uz Izglītības un zinātnes ministrijas budžeta apakšprogrammām” paredzēto atbalstu 2020. gada FIM pasaules spīdveja Nāciju kausa posma organizēšanas licences iegādei (biedrībai „Latvijas Motosporta federācija” (turpmāk – LMsF)) 132 650 *euro* apmērā, kā arī, ņemot vērā faktu, ka minētās licences kopējās izmaksas ir 165 000 *euro*, ar šo Ministru kabineta rīkojuma projektu LMsF būtu piešķirama minētās licences iegādes summas starpība, t.i., 32 350 *euro*, tādejādi nodrošinot licences apmaksu pilnā apmērā (165 000 *euro*). IZM ir veikusi sākotnējo izvērtējumu par finansējuma piešķiršanas 2020. gada FIL pasaules kausa posma kamaniņu sportā, 2020. gada IBSF pasaules kausa posma skeletonā un bobslejā divniekiem un 2020. gada IBSF Eiropas kausa posma skeletonā un bobslejā divniekiem organizēšanai atbilstību komercdarbības atbalsta kontroles regulējumam. Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm[[1]](#footnote-1): *1. pazīme*: Atbalsts tiek sniegts no publiskiem resursiem;*2. pazīme*: Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos;*3. pazīme*: Pasākums ir selektīvs pēc sava rakstura;*4. pazīme*: Atbalsts ietekmē konkurenci un tirdzniecību Eiropas Savienības iekšējā tirgū.IZM ieskatā finansējuma piešķiršana minēto sporta sacensību organizēšanai nav kvalificējama kā atbalsts saimnieciskās darbības veikšanai. Uzsverams, ka minētās sporta sacensības ir iespējams apmeklēt bez maksas (netiek pārdotas biļetes), kā arī sporta federācijas nepārdod šo sporta sacensību apraides tiesības (tieši otrādi, LKSF un LBSF ir pat jāmaksā par sacensību producēšanu TV), kā rezultātā minētās sporta biedrības (federācijas), organizējot šīs sporta sacensības, neveic papildus saimniecisko darbību. Papildus minētam uzsverams, ka šo sporta sacensību organizēšana tiešā veidā ir saistīta ar valsts politikas īstenošanu sporta nozarē. Tāpat konstatējams, ka minētā atbalsta sniegšana nerada konkurences kropļojumu Eiropas Savienības līmenī, jo konkrēto sporta sacensību rīkošanas tiesības 2019./2020. gada sacensību sezonai jau ir piešķirtas (šo sporta sacensību rīkošana tieši Latvijā (Bobsleja un kamaniņu trasē „Sigulda”) ir iekļauta attiecīgā sporta veida starptautiskās sporta federācijas (FIL un IBSF) kalendārā), turklāt tās ir piešķīrusi neatkarīga trešā puse (attiecīgā sporta veida starptautiskā sporta federācija – FIL un IBSF), kā rezultātā citas valstis un trases, kuras nav iekļautas attiecīgā sporta veida starptautisko sporta sacensību kalendārā 2019./2020. gada sacensību sezonai, nevar organizēt šāda veida sporta sacensības. Iepriekšminētā rezultātā secināms, ka papildus finansējuma piešķiršana 2020. gada FIL pasaules kausa posma kamaniņu sportā, 2020. gada IBSF pasaules kausa posma skeletonā un bobslejā divniekiem un 2020. gada IBSF Eiropas kausa posma skeletonā un bobslejā divniekiem organizēšanai vienlaikus neatbilst visām Komercdarbības atbalsta kontroles likuma 5. pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu. Sākotnējo izvērtējumu par finansējuma piešķiršanas 2020. gada FIM pasaules spīdveja Nāciju kausa posma organizēšanai atbilstību komercdarbības atbalsta kontroles regulējumam skatīt ar šo Ministru kabineta rīkojuma projektu vienlaikus virzāmajā Ministru kabineta rīkojuma projekta „Par apropriācijas pārdali no Ekonomikas ministrijas, Tieslietu ministrijas un Vides aizsardzības un reģionālās attīstības ministrijas budžeta apakšprogrammām uz Izglītības un zinātnes ministrijas budžeta apakšprogrammām” sākotnējās ietekmes novērtējuma ziņojumā (anotācijā). Saskaņā ar Likuma par budžetu un finanšu vadību 9. panta 13. daļas 1. punktu finanšu ministram ir tiesības Ministru kabineta noteiktajā kārtībā, informējot par to Saeimu, veikt apropriāciju pārdales ministrijai vai citai centrālajai valsts iestādei gadskārtējā valsts budžeta likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām. Neskatoties uz Likuma par budžetu un finanšu vadību 9. panta13.2 daļas 1. punktā noteikto apropriācijas pārdales apjoma ierobežojumu, Likuma par budžetu un finanšu vadību 9. panta 13.3 daļas 3. punkts paredz tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram gadskārtējā valsts budžeta likumā noteiktās apropriācijas ietvaros, ja ir pieņemts Ministru kabineta lēmums par apropriācijas pārdali. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali. Papildus minētam likuma „Par valsts budžetu 2019. gadam” 56. pants nosaka, ka finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām, ir tiesības veikt apropriācijas pārdali citiem mērķiem no jaunajām politikas iniciatīvām un citiem prioritārajiem pasākumiem 2017.–2019. gadam, prioritārajiem pasākumiem 2018.–2020. gadam un prioritārajiem pasākumiem 2019. gadam piešķirtā finansējuma, ja ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali. Minētais ir attiecināms arī uz Ministru kabineta rīkojuma projektā ietverto apropriācijas pārdali, jo budžeta apakšprogrammā 01.15.00 „Sociālā atbalsta programma vispārējās izglītības pedagogiem” finansējums ir piešķirts prioritārajam pasākumam „Par vispārējās izglītības pedagogu, kuri trīs gadus pirms pensionēšanās vecuma sasniegšanas pašvaldību dibināto skolu likvidācijas vai reorganizācijas gadījumā zaudē darbu, sociālā atbalsta sistēmas izveidi”. Ar Ministru kabineta 2019. gada 29. oktobra sēdes protokollēmuma „Informatīvais ziņojums „Par valsts pamatbudžeta pamatfunkciju izdevumu prognozēto neapguvi un iespējamo līdzekļu pārdali 2019.gadā”” (prot Nr.50, 30.§) 5. punktu ministrijām uzdots, pamatojoties uz Ministru kabineta pieņemto lēmumu par Ziņojuma 1.pielikumā minētā finansējuma pārdales apmēriem un 2.pielikumā atbalstītiem pasākumiem, atbilstoši Likuma par budžetu un finanšu vadību 9. panta un Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” nosacījumiem nedēļas laikā sagatavot pieprasījumus apropriācijas pārdalei. Ievērojot minēto, IZM ir izstrādājusi Ministru kabineta rīkojuma projektu „Par apropriācijas pārdali starp Izglītības un zinātnes ministrijas budžeta apakšprogrammām” (turpmāk – Rīkojuma projekts), kurš paredz:1. atbalstīt apropriācijas pārdali 2019. gadā no IZM budžeta apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” 1 400 846 *euro* apmērā uz šādām budžeta apakšprogrammām:
	1. 1 361 996 *euro* apmērā uz budžeta apakšprogrammu 05.01.00 „Zinātniskās darbības nodrošināšana”, lai nodrošinātu dalību EKA, tai skaitā sadarbībā ar EKA nodrošinātu Latvijas pētniecības organizāciju un komersantu pētniecības un inovāciju projektu īstenošanu;
	2. 38 850 *euro* apmērā uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2020. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2019. gadā.
2. atbalstīt apropriācijas pārdali 2019. gadā no IZM budžeta apakšprogrammā 01.15.00 „Sociālā atbalsta programma vispārējās izglītības pedagogiem” prioritārajam pasākumam „Par vispārējās izglītības pedagogu, kuri trīs gadus pirms pensionēšanās vecuma sasniegšanas pašvaldību dibināto skolu likvidācijas vai reorganizācijas gadījumā zaudē darbu, sociālā atbalsta sistēmas izveidi” piešķirtā finansējuma 250 000 euro apmērā uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2020. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2019. gadā.
3. uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. un 2. punktam.
4. uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par rīkojuma 1. un 2. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas pārdali, veikt apropriācijas pārdali.
5. noteikt, ka ar rīkojuma 1.2. apakšpunktu un 2. punktu uz IZM budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” pārdalītais finansējums novirzāms šādu nacionālas nozīmes starptautisku sporta sacensību organizēšanas izdevumu segšanai 2019. gadā:
	1. 2020. gada FIL pasaules kausa posma kamaniņu sportā organizēšanai (LKSF) – 95 000 *euro*;
	2. 2020. gada IBSF pasaules kausa posma skeletonā un bobslejā divniekiem organizēšanai (LBSF) – 95 000 *euro*.
	3. 2020. gada IBSF Eiropas kausa posma skeletonā un bobslejā divniekiem organizēšanai (LBSF) – 66 500 *euro*.
	4. 2020. gada FIM pasaules spīdveja Nāciju kausa posma organizēšanas licences iegādei (LMsF) – 32 350 *euro*.
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar Rīkojuma projektā minēto projektu īstenotājiem. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku), ka arī izglītības un zinātnes politiku (augstākās izglītība un zinātnes attīstību). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 | 0 | 0 |
| **15. Izglītības un zinātnes ministrija** | **0** | **0** | **0** | **0** | **0** | **0** | **0** |
| 01.07.00 Dotācija brīvpusdienu nodrošināšanai 1., 2., 3. un 4. klases izglītojamiem | 19 001 416 | -1 400 846 | 0 | 0 | 0 | 0 | 0 |
| 01.15.00 Sociālā atbalsta programma vispārējās izglītības pedagogiem | 372 316 | -250 000 | 0 | 0 | 0 | 0 | 0 |
| 05.01.00 Zinātniskās darbības nodrošināšana | 12 511 033 | 1 361 996 | 0 | 0 | 0 | 0 | 0 |
| 09.16.00 Dotācija nacionālās nozīmes starptautisku sporta pasākumu organizēšanai Latvijā | 542 415 | 288 850 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  Ņemot vērā to, ka jautājums pēc būtības ir saistīts ar valsts budžeta līdzekļu iekšēju pārdali, valsts budžeta ieņēmumi un izdevumi nemainās. Izdevumi 2019. gada IZM budžeta apakšprogrammā 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” par 1 400 846 *euro* apmērā samazināsies, kā arī par 250 000 *euro* samazināsies izdevumi 2019. gada IZM budžeta apakšprogrammā 01.15.00 „Sociālā atbalsta programma vispārējās izglītības pedagogiem” (no prioritārajam pasākumam „Par vispārējās izglītības pedagogu, kuri trīs gadus pirms pensionēšanās vecuma sasniegšanas pašvaldību dibināto skolu likvidācijas vai reorganizācijas gadījumā zaudē darbu, sociālā atbalsta sistēmas izveidi” piešķirtā finansējuma) [kopējais samazinājums par  Pārdalītais finansējums IZM budžeta apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā” tiks novirzīts šādiem mērķiem:1. 2020. gada FIL pasaules kausa posma kamaniņu sportā organizēšanai (LKSF) – 95 000 *euro*;
2. 2020. gada IBSF pasaules kausa posma skeletonā un bobslejā divniekiem organizēšanai (LBSF) – 95 000 *euro*;
3. 2020. gada IBSF Eiropas kausa posma skeletonā un bobslejā divniekiem organizēšanai (LBSF) – 66 500 *euro*;
4. 2020. gada FIM pasaules spīdveja Nāciju kausa posma organizēšanas licences iegādei (LMsF) – 32 350 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija |  Pēc Rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. Ar Rīkojuma projektu pārdalītais finansējums tiks izlietots līdz 2019. gada 31. decembrim. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM sadarbībā ar Finanšu ministriju.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

Laipniece 67047843

diana.laipniece@izm.gov.lv

Anča 67047760

ilona.anca@izm.gov.lv

1. Skatīt Līguma par Eiropas Savienības darbību 107.pantu un Komercdarbības atbalsta kontroles likuma 5.pantu. [↑](#footnote-ref-1)